Kjøpmann Pytten overtaler en gammel arbeider i et lokalsamfunn, Anton Lunde, og sønnen Håkon Lunde til å gjøre ufornuftige kjøp på kreditt. Håkons forlovede Aase er datter av en bokholder, som er en varm forkjemper for det private initiativet og som derfor er svært negativ til datterens klassebevisste og samvirkelagsvennlige frier. Det ender med at Håkon og Aase får hverandre. Deres ekteskap er finansielt trygget ved hjelp av samvirkelaget. Den onde kjøpmannen blir utkonkurrert av kooperasjonen, men finner sin plass som en tilfreds og trivelig samvirkelagsekspeditør.